ປ. ໂອ​ບາ​ມາ ​ຫ້າມ​ບໍ່​ໃຫ້​ ​ຂັງ​ດ່ຽວ ​ພວກ​ນັກ​ໂທດ ເຍົາວະ​ຊົນ ​
ທ່ານໂອ​ບາ​ມາ ​​ໄດ້ກ່າວ​ວ່າ “ສະຫະລັດ ​ແມ່ນ​ປະ​ເທດທີ່​​ໃຫ້​ໂອກາດ ​ໃນການ​ປັບ​ຕົວ ທີ່​ເອີ້ນ​ວ່າເປັນ​ໂອກາດ​ ຄັ້ງທີສອງນັ້ນ​.
ປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ຮັບເອົາ ການປະຕິຮູບຂອງລະບົບຄຸກລັດຖະບານກາງ ທີ່ຮວມທັງການ ຫ້າມ ບໍ່ໃຫ້ມີການຂັງດ່ຽວພວກນັກໂທດເຍົາວະຊົນ ແລະການ ຈຳກັດ ໃນການນຳໃຊ້ກັບພວກຜູ້ໃຫຍ່ ໃນບົດຄວາມເຫັນທີ່ພິມເຜີຍແຜ່ໃນແລງວັນຈັນ ໂດຍໜັງສືພິມ ທ່ານ ໂອບາມາ ໄດ້ກ່າວວ່າ ມີພວກຖືກກັກຂັງດ່ຽວຫຼາຍເຖິງ 1 ແສນຄົນໃນສະຫະລັດແລະການ ປະຕິບັດເຊັ່ນນີ້ “ແມ່ນໄດ້ສ້າງຄວາມກະທົບຕໍ່ສະພາບຈິດໃຈທີ່ອາດມີຜົນຕາມມາຢ່າງຮ້າຍແຮງ ” ທ່ານໄດ້ກ່າວວ່າ “ສະຫະລັດ ແມ່ນປະເທດທີ່ໃຫ້ໂອກາດໃນການປັບຕົວ ທີ່ເອີ້ນວ່າ ເປັນ ໂອກາດທີສອງ ແຕ່ປະສົບພະການໃນການຖືກຂັງດ່ຽວ ແມ່ນເລື້ອຍໆ ມັກຈະທຳລາຍໂອ ກາດທີສອງນັ້ນ ແລະທ່ານກ່າວວ່າ ພວກທີ່ສາມາດລອດອອກມາໄດ້ນັ້ນ ກໍມັກຈະມີບັນຫາ ໃນເລື້ອງວຽກງານ ການກັບຄືນໄປຢູ່ກັບຄອບຄົວ ແລະກັບຄືນໄປເປັນສະມາຊິກຂອງສັງຄົມທີ່ປະກອບອາຊີບການງານນັ້ນ ” ມີນັກໂທດຂອງລັດຖະບານກາງເກືອບເຖິງ 200 ພັນຄົນ ແລະທ່ານໂອບາມາ ໄດ້ກ່າວວ່າ ການຍົກເລີກການຂັງດ່ຽວພວກນັດໂທດເຍົາວະຊົນ ແລະພວກທີ່ກະທຳຜິດ ໃນລະດັບທີ່ບໍ່ຮ້າຍແຮງນັ້ນ ຈະມີຜົນຕໍ່ຜູ້ຄົນຈຳນວນ 10 ພັນຄົນ